สวัสดีค่ะ ตอนนี้หนูตั้งครรห์ 6-7 เดือน ช่วงนี้หนู มีอาการ หน้าร้อน เสร็จจะตามด้วยอาการหูอื้อ ประมาณ 5 วิ นาทีจากนั้นจะเวียน ประมาณ 5-10 นาที วันนึงเประมาณ 3 รอบ มักจะเป็นช่วงที่มีอากาศร้อนๆ เเต่หนูไม่รู้ว่าเกี่ยวกับ เปลี่ยนที่ฝาก ครรห์ไหม ตอนเเรกคลินิคให้ ยา 4 ตัว กินหลังอาหารเย็น ตอนนี้มาหาโรงพยาบาล ให้ยา มา 3 ตัว กิน พร้อมอาหาร เช้า และหลังอาหารเช้า อย่างละเม็ด และ หลังอาหารเย็น อีก 1 เม็ด หนู ไม่สบายใจกลัวลูกในครรห์ จะเป็นอะไรค่ะ
สวัสดีค่ะ Mis @อาการร้อนที่ใบหน้า อาจต้องตรวจวัดอุณหภูมิดูนะคะ ว่าเป็นอาการไข้หรือไม่ค่ะ หากมีไข้ควรไปพบแพทย์นะคะ แต่ไม่ใช่อาการไข้ อาจมีอาการร้อนที่หน้าจากอากาศที่ร้อนได้ค่ะ @อาการเวียนหัว มึนศีรษะ เกิดได้จากหลายสาเหตุ ได้แก่ -ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น - ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ -โรคไมเกรน : บางคนจะมีอาการปวดศีรษะร่วมกับอาการเวียนหัวได้ -โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้น @การดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอ **กรณีของ ยังไม่สามารถระบุสาเหตุให้ชัดเจนนะคะ ให้ลองปฏิบัติตามที่แนะนำในข้างต้นดูก่อนนะคะ หากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปค่ะ